РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 33

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

22 ноември 2017 г.
/сряда – 14,00 часа/

Днес, 22 ноември 2017 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА

АТАНАСКА ДИШЕВА
БОРЯНА ДИМИТРОВА
ДРАГОМИР КОЯДЖИКОВ
КРАСИМИР ШЕКЕРДЖИЕВ

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДКВСС“, дирекция „Правна“; Емилия Петкова – главен експерт в отдел „САОД“, дирекция „ИТСС“.
По т.1 от дневния ред присъстваха г-н Лозан Панов – председател на Върховния касационен съд, г-жа Даниела Дончева – председател на Апелативен съд – гр. София, г-жа Десислава Попколева – председател на Софийски градски съд и г-н Александър Ангелов – председател на Софийски районен съд.

Заседанието на комисията протече при следния дневен ред:

1. Среща на членовете на Комисия „Съдебна карта, натовареност и съдебна статистика“ към СК на ВСС с председателите на ВКС, САС, СГС и СРС във връзка с обсъждане на възможности за решаване на проблемите, свързани с натовареността в СГС и СРС чрез използване на способите предвидени в чл. 227 от ЗСВ, в изпълнение на решение на комисията по протокол № 32/15.11.2017 г., т.8.

2. Обсъждане на получено извлечение от протокол № 50/ 20.11.2017 г., т. Р-19 от заседание на Комисията по атестирането и конкурсите към СК на ВСС във връзка с искане от председателя на Върховния административен съд за разкриване на 4 /четири/ щатни длъжности „съдия“ във ВАС.

3.Обсъждане на писмо вх. № ВСС- 13992/2017 г. от и.ф. председателя на Административен съд – Бургас, с отправено искане за оптимизиране на щатната численост на съда с 5 /пет/ щатни длъжности „съдия“.

4. Обсъждане на писмо изх. № АС-552/ 16.11.2017 г. от председателя на РС-Монтана относно запитване за приложението на чл. 29, т.9 и т. 12 от ПОНС.

	ПО ДНЕВНИЯ РЕД: 

1. ОТНОСНО: Среща на членовете на Комисия „Съдебна карта, натовареност и съдебна статистика“ към СК на ВСС с председателите на ВКС, САС, СГС и СРС във връзка с обсъждане на възможности за решаване на проблемите, свързани с натовареността в СГС и СРС чрез използване на способите предвидени в чл. 227 от ЗСВ, в изпълнение на решение на комисията по протокол № 32/15.11.2017 г., т.8.

В изпълнение на решение на комисията по протокол № 32/15.11.2017 г., т.8, за участие в заседанието са поканени г-н Лозан Панов – председател на Върховния касационен съд, г-жа Даниела Дончева – председател на Апелативен съд – гр. София, г-жа Десислава Попколева – и.ф. председател на Софийски градски съд, и г-н Александър Ангелов – председател на Софийски районен съд. 
С оглед предприемането на спешни и неотложни мерки за преодоляване на високата натовареност на Софийски районен съд, по отношение броя дела за разглеждане на един съдия спрямо средната такава за страната  в хода на дискусията се изказаха становища и бяха обсъдени възможностите за командироване на магистрати, регламентирани в чл. 227 от ЗСВ.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Възлага на г-жа Даниела Марчева – председател на КСКНСС съвместно с председателите на Върховния касационен съд, Апелативен съд – гр. София, Софийски градски съд и Софийски районен съд да изготвят съобщение до органите на съдебната власт, което да бъде съобразено с взетите решения в хода на направената дискусия.
1.2. Събщението да бъде публикувано на интернет страниците на ВСС, ВКС, САС, СГС и СРС.
1.3. Изпраща решението на председателите на ВКС, САС, СГС и СРС, за сведение и изпълнение.

2. ОТНОСНО: Обсъждане на получено извлечение от протокол № 50/ 20.11.2017 г., т. Р-19 от заседание на Комисията по атестирането и конкурсите към СК на ВСС във връзка с искане от председателя на Върховния административен съд за разкриване на 4 /четири/ щатни длъжности „съдия“ във ВАС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1.  Отлага точката за следващото заседание на комисията.
2.2. Кани г-н Георги Чолаков – председател на Върховния административен съд, на следващото заседание на комисията, което ще се проведе на 29.11.2017 г. /сряда/ от 14,00 часа в зала 512 на ВСС, за обсъждане на искането за разкриване на 4 /четири/ щатни длъжности „съдия“ във ВАС, направено с писмо изх. № 732/15.11.2017 г. от предишния председател на ВАС.
2.3. Изпраща решението на г-н Георги Чолаков – председател на ВАС, за сведение.

3. ОТНОСНО: Обсъждане на писмо вх. № ВСС- 13992/2017 г. от и.ф. председателя на Административен съд – Бургас, с отправено искане за оптимизиране на щатната численост на съда с 5 /пет/ щатни длъжности „съдия“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Отлага точката за следващото заседание на комисията 
	3.2.Изисква от дирекция „Съдебни кадри и конкурси на магистрати“ в Администрацията на ВСС за следващото заседание на комисията да предостави справка за свободните щатни длъжности за „съдия“ в административните съдилища.
	3.3. Изпраща решението на директора на дирекция „Съдебни кадри и конкурси на магистрати“ на АВСС, за сведение и изпълнение.

4. ОТНОСНО: Писмо изх. № АС-552/ 16.11.2017 г. от председателя на РС-Монтана относно запитване за приложението на чл. 29, т.9 и т. 12 от Правилата за оценка на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.2. Указва на председателя на РС-Монтана, че доколкото в Правилата за отчитане на натовареността на съдиите и конкретно по отношение на гражданските дела, не са предвидени изключения за корекция на първоначално определените коефициенти за тежест на делата, то коригиращите коефициенти по чл. 29, т.9 и т. 12 от ПОНС важат и за частните граждански дела и за заповедните производства.
4.2. Изпраща решението на комисията на председателя на РС – Монтана, за сведение.

ПРЕДСЕДАТЕЛ
						НА КСКНСС:		/п/
ДАНИЕЛА МАРЧЕВА